Blink-182

Οι Blink 182 είναι ένα πανκ ροκ συγκρότημα που δημιουργήθηκε από τους Μαρκ Χόπους (φωνητικά, μπάσο), Τομ Ντιλόνγκ (φωνητικά, κιθάρα) και Σκοτ Ρέινορ (ντραμς) το 1992. Τον ντράμερ Σκοτ Ρέινορ, αντικατέστησε ο Τράβις Μπάρκερ το 1998, ενώ το 2005, διαλύθηκαν γιατί ο Τομ Ντιλόνγκ αποφάσισε να περάσει πιο πολύ χρόνο με την οικογένεια του. Το 2009 όμως, στα βραβεία Grammy ανακοίνωσαν την επανασύνδεση τους μετά από 4 χρόνια. Το 2015 ο Τομ Ντιλονγκ "απολύθηκε" από το συγκρότημα και την θέση του πήρε ο Ματ Σκίμπα.

 Βιογραφία 

 1992 - 1993 
Ο Μαρκ Χόπους, που είχε φτιάξει ένα χρονικό διάστημα νωρίτερα ένα συγκρότημα με την ονομασία "The attic children", συνάντησε τον Τομ Ντιλόνγκ και αποφάσισαν να δημιουργήσουν μια μπάντα. Λίγο αργότερα, ένας φίλος του Μαρκ Χόπους, ο Σκοτ Ρέινορ, μπήκε στο συγκρότημα. Τελικά άρχισαν να παίζουν την μουσική τους στο γκαράζ του σπιτιού του Σκοτ Ρέινορ. Το Μάιο του 1993, οι Blink ηχογράφησαν την πρώτη τους demo κασέτα, με τίτλο "Flyswatter" (μυγοσκοτώστρα) στο δωμάτιο του Σκοτ Ρέινορ. Όμως η κασέτα είχε πολύ κακή ποιότητα ήχου. Μόνο 50 αντίτυπα βγήκαν από την κασέτα για να τα δώσουν οι Blink στους φίλους τους. Την ίδια χρονιά ηχογράφησαν και δεύτερη κασέτα, χωρίς τίτλο και γνωστή ως 2d demo.

 1994 - 1997 
Στην αρχή του 1994, οι Blink υπέγραψαν με την Cargo music. Έτσι λοιπόν, το συγκρότημα ηχογράφησε το πρώτο του κανονικό άλμπουμ με όνομα "Cheshire cat" σε 3 ημέρες. Το άλμπουμ είχε μια σειρά από ανανεωμένες εκδοχές διάφορων τραγουδιών, όπως το "Carousel" ή το "Sometimes", τα οποία εμφανίστηκαν και στο Buddha demo επίσης.

Λίγο αργότερα από τη εμφάνιση του άλμπουμ τους, βρέθηκε ένα συγκρότημα στην Ιρλανδία με το ίδιο όνομα και για να μην έχουν οι Blink προβλήματα με τον νόμο, πρόσθεσαν το 182 στο τέλος του ονόματος τους. Το 1995, αφού οι Βlink 182 μετακόμισαν στην Ενσινίτας στην Καλιφόρνια, ηχογράφησαν το "Dude ranch". Το single "Dammit" πήγε πολύ καλά στα αμερικάνικα charts και τους έκανε αρκετά διάσημους, αφού το άλμπουμ πούλησε 1.000.000 στις Η.Π.Α. και 4.000.000 σε όλο τον κόσμο.

 1999 - 2004 

Το 1999, οι Blink 182 έβγαλαν το καινούργιο τους άλμπουμ με όνομα "Enema of the state". Το άλμπουμ έγινε 7 φορές πλατινένιο στις Η.Π.Α. και πούλησε 15.000.000 αντίτυπα παγκοσμίως ενώ είχε τα hit singles: "All the small things", "Adam's song", "What's my age again?", "Dumpweed", "Aliens exist". Το κομμάτι What's my age again?, έφτασε στην 2η θέση των Modern Rock Charts στην Αμερική, ενώ ανέβηκε μέχρι την 4η θέση στα Ιταλικά charts. Το τραγούδι τους All the small things έφτασε μέχρι και την 1η θέση στα Modern Rock Charts στις Η.Π.Α. και μέχρι την 6η θέση στα chart του Billboard. Έφτασε τη 2η θέση στα Βρετανικά charts και την 4η θέση στα chart της Αυστρίας. Ανέβηκε μέχρι την 6η θέση στην Ιταλία και στην 7η θέση στα chart της Ιρλανδίας και της Ελβετίας. Ακόμα το video clip του τραγουδιού, θα πάρει το βραβείο του Best group video στα MTV music video awards ενώ θα είναι και υποψήφιο ως καλύτερο pop βίντεο και ως βίντεο της χρονιάς. Λίγο αργότερα, το συγκρότημα έπαιξε μικρούς ρόλους στην ταινία "American pie" και μάλιστα η ταινία περιείχε και ένα τραγούδι τους από το καινούργιο τους άλμπουμ. Μερικούς μήνες μετά, το συγκρότημα θα ταξιδέψει στην Ευρώπη για περιοδεία, και θα πάρει τα βραβεία Best Rock Act και Best new Act στα MTV Europe Music Awards.

Το 2000, έβγαλαν το "The Mark Tom and Travis show:Τhe enema strikes back!", το οποίο είχε live τραγούδια και από τα 3 τους cd. Μαζί με το cd υπήρχε ένα καινούργιο τραγούδι με όνομα "Man overboard". Στο ίδιο album υπάρχουν και περίπου 30 κομμάτια στα οποία τα μέλη του συγκροτήματος λένε διάφορα αστεία. Τα κομμάτια αυτά είναι γνωστά ως και Words of wisdom(Λόγια Σοφίας).

Το συγκρότημα συνέχισε την επιτυχία του το 2001 με το cd τους "Take off your pants and jacket", με 4.500.000 πωλήσεις σε όλο τον κόσμο. Το όνομα του άλμπουμ είναι ένα λογοπαίγνιο που έχει σχέση με τον αντρικό αυνανισμό(Take off your pants and jack it).Το άλμπουμ είχε τρομερή επιτυχία αφού στην πρώτη εβδομάδα κυκλοφορίας του πουλήθηκαν πάνω από 350.000 αντίτυπα και ανέβηκε στην πρώτη θέση των αμερικάνικων charts. Από το cd δημιουργήθηκαν τα single: The Rockshow,First date,Stay together for the kids,Anthem part 2. Το τραγούδι τους The Rock-Show θα φτάσει μέχρι την 2η θέση στα charts του Billboard και μέχρι την 14η θέση στα charts της Βρετανίας. Το 2002, έπαιξαν μαζί με τους Green Day στο "Pop disaster tour", το οποίο κυκλοφόρησε σε DVD με όνομα "Riding in Vans with boys".

Οι ηχογραφήσεις για το καινούργιο τους άλμπουμ άρχισαν την αρχή του 2003. Τότε έβγαλαν το τελευταίο τους cd, με όνομα "Blink 182", όπως και το όνομα της μπάντας. Το album γρήγορα έγινε πλατινένιο στις Η.Π.Α., στη Μεγάλη Βρετανία, στην Αυστραλία και στον Καναδά. Πούλησε συνολικά πάνω από 4.000.000 αντίτυπα παγκοσμίως ενώ είχε διάφορα hits, όπως τα: "I miss you", "Down", "Feeling this", "Always". Το τραγούδι Feeling this, έφτασε την 2η θέση στα chart του Billboard και την 15η θέση στα Βρετανικά charts. Το single του  τραγουδιού I miss you είχε τρομερή επιτυχία στις Η.Π.Α., αφού έφτασε στην 1η θέση στα Modern Rock Charts και την 8η θέση στα chart της Βρετανίας. To cd είχε και ένα τραγούδι στο οποίο τραγουδούσε ο Ρόμπερτ Σμιθ, τραγουδιστής του γνωστού συγκροτήματος The cure.

 2005 - 2008 

Στις αρχές του 2005 το συγκρότημα διαλύθηκε, αφού ο τραγουδιστής και κιθαρίστας, Τομ Ντιλόνγκ, αποφάσισε να περάσει περισσότερο χρόνο με την οικογένειά του. Ο Τομ Ντιλόνγκ θα φτιάξει το δικό του συγκρότημα με όνομα: Angels and airwaves, ενώ ο Μαρκ Χόπους με τον Τράβις Μπάρκερ θα φτιάξουν το δικό τους συγκρότημα: Plus 44. Οι Plus 44 το 2006 θα βγάλουν το πρώτο τους και τελευταίο τους δίσκο, με όνομα When your heart stops beating, ενώ οι Angels and Airwaves θα βγάλουν το 2007 το πρώτο τους δίσκο We don't need to whisper και το 2008 το δεύτερο I-EMPIRE. Ο τρίτος τους δίσκος βγήκε το 2010 την ημέρα του Αγίου Βαλεντίνου και θα έχει το όνομα LOVE. Στις 21 Αυγούστου του 2008, ο Τζέρι Φιν, παραγωγός του συγκροτήματος, θα πεθάνει και αυτή θα είναι μια από τις αιτίες που τα μέλη του συγκροτήματος θα βρεθούν ξανά μαζί. Ο κύριος λόγος όμως, θα είναι το ατύχημα του Τράβις Μπάρκερ με τον DJ AM στις 9 Σεπτεμβρίου του 2009.

 2009 - 

Οι Blink 182 στα 51α Βραβεία Γκράμι στις 8 Φεβρουαρίου του 2009 εμφανίζονται για να ανακοινώσουν την επανασύνδεση τους μετά από 4 χρόνια. Γρήγορα, έγινε γνωστό στο site του συγκροτήματος, πως οι Blink 182 σκόπευαν να περιοδεύσουν το καλοκαίρι του 2009 σε όλη την Αμερική. Το συγκρότημα έπαιξε την πρώτη του συναυλία μετά την επανασύνδεση τους στις 23 Ιουλίου του 2009. Το καλοκαίρι του 2010 έκαναν περιοδεία στην Ευρώπη παίζοντας σε πολλά φεστιβάλ ανάμεσά τους το Reading και Leeds Festival που φιλοξένησαν πάνω από 100.000 κόσμο το δίωρο της συναυλίας τους.

Το καλοκαίρι του 2011 επέστρεψαν στη μουσική σκηνή μετά από 8 χρόνια με το καινούργιο τους single Up All Night.

Οι κριτικοί έκριναν γενικά το τραγούδι αρκετά θετικά επισημαίνοντας ότι τα μέλη του συγκροτήματος έχουν επηρεαστεί από τα διάφορα side-projects τους δημιουργώντας ένα λιγότερο ηλιόλουστο ήχο από τα προηγούμενα τους άλμπουμ. Το βράδυ της 14ης Ιουλίου το 2011, όταν και ανέβηκε το Up All Night στο youtube, οι επισκέψεις ήταν τόσες πολλές, που ο λογαριασμός του μπασίστα Μάρκ Χόπους στο Google+ και ο επίσημος ιστότοπος του συγκροτήματος κατέρρευσαν αρκετές φορές ενώ η είδηση του οτι οι Blink-182 κυκλοφόρησαν καινούριο single ήταν θέμα συζήτησης στο twitter παγκοσμίως.

Το βίντεο κλιπ του Up All Night κυκλοφόρησε στις 26 Αυγούστου του 2011 με τον Ισαάκ Ρεντζ στη σκηνοθεσία. Το βίντεο έφτασε μέσα σε λίγες μέρες τις 3 εκατομμύρια προβολές μέσα στις πρώτες μέρες της κυκλοφορίας του, ενώ το βίντεο βοήθησε το συγκρότημα σύμφωνα με έρευνες να αυξήσει τους θαυμαστές του στο facebook κατά 476.000.

Το νέο τους άλμπουμ με όνομα Neighborhoods κυκλοφόρησε στις 27 Σεπτεμβρίου το 2011 και ντεμπούταρε στη 2η θέση των charts στις Η.Π.Α. με 151.000 πωλήσεις δίσκων στην πρώτη του εβδομάδα.

Το Δεκέμβρη του 2012, κυκλοφόρισαν ένα EP με 5 νέα κομμάτια με όνομα "Dogs Eating Dogs".

Το 2016, οι Blink -182 ανακοίνωσαν καινούριο άλμπουμ, λίγο αργότερα από την αντικατάσταση του Τομ Ντιλόνγκ με τον Ματ Σκίμπα. Ο δίσκος ονομαζόταν California και πήρε καλές κριτικές.

3 χρόνια μετά το California, κυκλοφόρησε το όγδοο άλμπουμ των συγκροτήματος ονόματι Nine. 

 Album 
 Flyswatter DEMO (1993)
 Untitled DEMO (1993)
 Short bus EP (1994)
 Buddha (1994)
 They came to conquer...Uranus EP (1995)
 Cheshire Cat (1995)
 Lemmings EP (1996)
 Dude Ranch (1997)
 Enema of the State (1999)
 The Mark,Tom and Travis show: The Enema strikes back! (2000)
 The Urethra Chronicles VIDEO ALBUM (2000)
 Take off Your Pants and Jacket (2001)
 The Urethra Chronicles 2, VIDEO ALBUM (2002)
 Blink-182 (2003)
 Greatest Hits (2005)
 Neighborhoods (2011)
 Dogs Eating Dogs (2012)
California (2016)
Nine (2019)
One More Time... (2023)

 Singles 

 M&M's (1995)
 Wasting Time (1996)
 Lemmings (1996)
 Dammit (23 Σεπτεμβρίου 1997) Έφτασε την 11η θέση στα USA Alternative Rock charts
 Apple Shampoo (7 Οκτωβρίου 1997)
 Dick Lips (24 Φεβρουαρίου 1998)
 Josie (17 Νοεμβρίου 1998) Έφτασε την 31η θέση στα Australia Charts
 What's my age again? (9 Νοεμβρίου 1999) Έφτασε την 2η θέση στα USA Modern Rock Charts
 All the small things (19 Ιανουαρίου 2000) Έφτασε την 1η θέση στα USA Modern Rock Charts
 Adam's song (29 Αυγούστου 2000) Έφτασε την 2η θέση στα USA Modern Rock Charts
 Man overboad (29 Οκτωβρίου 2000) Έφτασε την 2η θέση στα USA Modern Rock Charts
 Dumpweed live version (2000)
 The Rockshow (25 Ιουνίου 2001) Έφτασε την 2η θέση στα USA Modern Rock Charts
 First date (24 Σεπτεμβρίου 2001) Έφτασε την 6η θέση στα USA Modern Rock Charts
 Stay together for the kids (4 Φεβρουαρίου 2002) Έφτασε την 7η θέση στα USA Modern Rock Chart
 I won't be home for Christmas (5 Απριλίου 2002) Έφτασε την 1η θέση στα Canadian Charts
 Feeling this (10 Νοεμβρίου 2003) Έφτασε την 2η θέση στα USA Modern Rock Charts
 I miss you (9 Φεβρουαρίου 2004) Έφτασε την 1η θέση στα USA Modern Rock Charts
 Down (22 Ιουνίου 2004) Έφτασε την 10η θέση στα USA Modern Rock Charts
 Always (1 Νοεμβρίου 2004) Έφτασε την 36η θέση στα UK Charts
 Not now (28 Νοεμβρίου 2005) Έφτασε την 18η θέση στα USA Modern Rock Charts
 Another girl another planet (23 Δεκεμβρίου 2005)
 Up All Night (14 Ιουλίου 2011)έφτασε την 3η θέση στα USA Alternative Songs

 Music videos 

 M&M's (1996)
 Dammit (1997)
 Josie (1998)
 What's my age again? (1999)
 All the small things (1999)
 Adam's song (2000)
 The Rockshow (2001)
 First date (2002)
 Stay together for the kids (2002)
 Feeling this (2003)
 I miss you (2004)
 Violence (2004)
 Stockholm Sydrome (2004)
 Down (2004)
 Always (2004)
 Up All Night (2011)
 After Midnight (2011)

 Μέλη 

 Τομ Ντιλόνγκ (πρώην μέλος) 
 Μαρκ Χόπους 
 Τράβις Μπάρκερ
 Σκότ Ρέινορ (πρώην μέλος)

 Σε άλλα μέσα 

 Το 1999 το τρίο του συγκροτήματος έπαιξε μικρούς ρόλους στην ταινία American Pie.
 To 1999 οι Blink-182 εμφανίστηκαν στο 2ο επεισόδιο της 3ης σεζόν της σειράς Two Guys and a Girl.
 To 2001 στην ταινία American Pie 2 χρησιμοποιήθηκε το τραγούδι τους Everytime I Look for You ως theme song.
 Το 2003 θα εμφανίστηκαν σε μορφή καρτούν στην αμερικάνικη σειρά The Simpsons, στο επεισόδιο Barting over.

 Βραβεία 

 MTV Europe Music Awards: Best New Act 2000
 MTV Video Music Awards: Best Group Video 2000 "All the Small Things"
 Teen Choice Awards: Choice Rock Group 2000
 MTV Europe Music Awards: Best New Act 2001
 Kids' Choice Awards: Favorite Band 2001
 Teen Choice Awards: Best Rock Group 2001
 Teen Choice Awards: Choice Love Song 2004 "I Miss You"

 Εξωτερικοί σύνδεσμοι 

 Επίσημη ιστοσελίδα

Κατηγορία:Νικητές Kerrang! Awards
Κατηγορία:Μουσικά τρίο
Κατηγορία:Punk rock συγκροτήματα από Καλιφόρνια